Υπάρχει ένας μεγάλος, τεράστιος ελέφαντας στο δωμάτιο που ονομάζεται οικονομία.
Ας αρχίσουμε λοιπόν να συζητάμε περί αυτού.
Θα ήθελα να σας δώσω μια τρέχουσα εικόνα της οικονομίας.
Αυτή ακριβώς την εικόνα έχω πίσω μου.
(Γέλια)
Αλλά φυσικά αυτό που πρέπει να θυμόμαστε είναι αυτό.
Και αυτό που πρέπει να σκεφτείτε,
όταν χορεύετε μέσα στις φλόγες, είναι τι ακολουθεί μετά;
Έτσι αυτό που θα προσπαθήσω να κάνω στα επόμενα δεκαεπτάμιση λεπτά
είναι να μιλήσω πρώτα σχετικά με τις φλόγες
-- που βρισκόμαστε στην οικονομία --
και μετά θα ασχοληθώ με τρεις τάσεις
που εκδηλώνονται στο TED τα τελευταία 25 χρόνια
και πρόκειται να συμβούν στο συνέδριο αυτό
και θα προσπαθήσω να τις συνδυάσω.
Και θα προσπαθήσω να σας δώσω μια ιδέα του πώς μοιάζει να είναι η μεγάλη επανεκκίνηση.
Αυτές οι τρεις τάσεις είναι
η ικανότητα να παρεμβαίνουμε μηχανικά στα κύτταρα,
η ικανότητα να κατασκευάζουμε ιστούς
και τα ρομπότ.
Και κάπως όλο αυτό θα έχει νόημα.
Ας αρχίσουμε με την οικονομία.
Υπάρχουν μερικά πραγματικά μεγάλα προβλήματα σχετικά με την οικονομία.
Ένα από αυτά είναι η μόχλευση (η χρήση του χρέους στις επενδύσεις).
Και το πρόβλημα με τη μόχλευση είναι
το ότι κάνει το οικονομικό σύστημα των Η.Π.Α. να μοιάζει κάπως έτσι.
(Γέλια)
Έτσι, μια συνηθισμένη εμπορική τράπεζα έχει εννέα με δέκα φορές δυνατότητα μόχλευσης.
Αυτό σημαίνει ότι για κάθε δολλάριο που κατατίθεται, η τράπεζα δανείζει 9 ή 10.
Μία συνηθισμένη τράπεζα επενδύσεων δεν είναι τράπεζα καταθέσεων,
είναι τράπεζα επενδύσεων,
και έχει δυνατότητα μόχλευσης 15 έως 20 φορές.
Φαίνεται πως η Τ της Α (Τράπεζα της Αμερικής) το Σεπτέμβριο είχε μόχλευση 32 φορές.
Και η φιλική σας Citibank είχε 47 φορές.
Ώπα.
Αυτό σημαίνει πως κάθε αποτυχημένο δάνειο αποτυγχάνει 47 φορές επιπλέον.
Και αυτός φυσικά είναι ο λόγος που όλοι εσείς
κάνετε τόσο γενναιόδωρες και θαυμάσιες δωρεές
σε αυτούς τους καλούς ανθρώπους.
Και καθώς το αναλογίζεστε αυτό,
θα πρέπει να αναρωτιέστε: τι πραγματικά κάνουν οι τράπεζες για εσάς;
(Γέλια. Λογοπαίγνιο με τα ονόματα των παικτών.)
Δεν είναι ωραίο.
Η κυβέρνηση εντωμεταξύ, δρα σαν τον Άγιο Βασίλη.
Ολοι αγαπάμε τον Άγιο Βασίλη, σωστά;
Αλλά το πρόβλημα με τον Άγιο Βασίλη είναι,
το ότι εάν κοιτάξετε τις υποχρεωτικές δαπάνες που κάνουν αυτά τα καλά παιδιά,
και πολλά υποσχόμενα παιδιά,
αποδείχθηκε ότι το 1967, το 38% ήταν υποχρεωτικές δαπάνες
σε αυτά που αποκαλούμε "δικαιώματα" (νομιμοποιήσεις).
Και μέχρι το 2007 έφτασε στο 68%.
Και δεν επρόκειτο να φτάσουμε στο 100% μέχρι το 2030 περίπου.
Πλην του ότι είμασταν απασχολημένοι στο να δίνουμε ένα τρισεκατομμύριο εδώ, ένα τρισεκατομμύριο εκεί,
με αποτέλεσμα να φέρουμε αυτή την ημερομηνία της αναμέτρησης πιο κοντά
στο έτος 2017 περίπου.
Και νομίζαμε ότι θα μπορούσαμε να μεταβιβάσουμε αυτά τα χρέη στα παιδιά μας,
αλλά, μαντέψτε;
Εμείς θα αρχίσουμε να τα πληρώνουμε.
Και το πρόβλημα με αυτό είναι, τώρα που ήρθε λογαριασμός,
ότι ο Άγιος Βασίλης δεν είναι τόσο χαριτωμένος όταν έχουμε καλοκαίρι.
Σωστά;
(Γέλια)
Να μερικές συμβουλές ενός από τους μεγαλύτερους επενδυτές στις Η.Π.Α.
Αυτός ο τύπος διοικεί την Εταιρεία Επενδύσεων της Κίνας.
Είναι ο κύριος αγοραστής των δημοσίων ομολόγων των Η.Π.Α.
Και έδωσε μία συνέντευξη το Δεκέμβριο.
Ιδού η πρώτη του συμβουλή.
Και ιδού η δεύτερη συμβουλή του.
Παρεμπιπτόντως,
ο Κινέζος πρωθυπουργός το επανέλαβε στο Νταβός την Κυριακή.
Αυτό έχει αρχίσει να σοβαρεύει αρκετά
τόσο ώστε αν δεν αρχίσουμε να δίνουμε σημασία στο έλλειμμα,
θα καταλήξουμε στο να χάσουμε το δολλάριο.
Και τότε όλα τα στοιχήματα θα ακυρωθούν.
Επιτρέψτε μου να σας δείξω πως είναι.
Νομίζω ότι μπορώ με ασφάλεια να πω
πως είμαι ο μοναδικός τρισεκατομμυριούχος σε αυτή την αίθουσα.
Αυτό είναι πραγματικό χαρτονόμισμα.
Και είναι 10 τρισεκατομμύρια δολλάρια.
Το μόνο πρόβλημα με αυτό το χαρτονόμισμα είναι το ότι δεν αξίζει και πολλά.
Είχε αξία 8 δολλάρια την προηγούμενη εβδομάδα, 4 δολλάρια αυτή την εβδομάδα,
ένα δολλάριο την επόμενη εβδομάδα.
Και αυτό συμβαίνει στα νομίσματα όταν δεν τα υποστηρίζεις.
Έτσι την επόμενη φορά που κάτι χαριτωμένο σαν και αυτό εμφανιστεί στην πόρτα σας,
και κάποιες φορές αυτό το πλάσμα ονομάζετε Chrysler και κάποιες φορές Ford και κάποιες φορές όπως εσείς θέλετε
πρέπει απλά να πείτε όχι.
Και πρέπει να αρχίσετε να απαγορεύετε τη λέξη "δικαίωμα" (νομιμοποίηση κεφαλαίων).
Και ο λόγος που θα πρέπει να το κάνουμε αυτό σύντομα
είναι γιατί μόλις ξεμείναμε από ρευστό.
Εάν κοιτάξετε τον ομοσπονδιακό προϋπολογισμό, μοιάζει κάπως έτσι.
Το πορτοκαλί τμήμα είναι οι προαιρετικές δαπάνες.
Όλο το υπόλοιπο είναι υποχρεωτικές.
Δεν έχει σημασία εάν κόψουμε τις γέφυρες προς την Αλάσκα σε ένα γενικότερο πλαίσιο.
Αυτό που πρέπει να αρχίσουμε να σκεφτόμαστε να κάνουμε
είναι ο περιορισμός των ιατρικών δαπανών
διότι αυτό είναι ένα τέρας που πρόκειται απλά να καταβροχθίσει όλο τον προϋπολογισμό.
Πρέπει να ζητάμε από τους ανθρώπους
να συνταξιοδοτούνται λίγο αργότερα.
Εάν είστε 60 με 65 συνταξιοδοτήστε στην ώρα σας.
Η σύνταξη σας μειώθηκε.
Εάν είστε 50 με 60 θέλουμε να εργαστείτε άλλα δυο χρόνια.
Εάν είστε κάτω από 50 θέλουμε να εργαστείτε τέσσερα χρόνια παραπάνω.
Ο λόγος για τον οποίο αυτό είναι λογικό είναι το ότι
όταν οι παππούδες σας πήραν Κοινωνική Ασφάλιση,
την πήραν στα 65 και αναμενόταν να πεθάνουν στα 68.
Στα 68 χρόνια σήμερα κάποιος είναι νέος.
Πρέπει επίσης να μειώσουμε τα στρατιωτικά έξοδα περίπου τρία τοις εκατό το χρόνο.
Πρέπει να περιορίσουμε άλλες υποχρεωτικές δαπάνες.
Πρέπει να σταματήσουμε να δανειζόμαστε τόσο πολύ
γιατί διαφορετικά ο τόκος θα μας φάει όλη την πίτα.
Και πρέπει να έχουμε τελικά μικρότερη κυβέρνηση.
Και εάν δεν αρχίσουμε να αλλάζουμε αυτή την τάση,
θα χάσουμε το δολλάριο
και θα μοιάσουμε σαν την Ισλανδία.
Ξέρω τι σκέφτεστε.
Πως αυτό πρόκειται να συμβεί όταν παγώσει η κόλαση.
Αλλά επιτρέψτε μου να σας θυμίσω ότι αυτόν το Δεκέμβριο χιόνισε στο Λας Βέγκας.
(Γέλια)
Ιδού τι πρόκειται να συμβεί εάν δεν αντιμετωπίσουμε αυτό το ζήτημα.
Έτσι λοιπόν, η Ιαπωνία είχε μια δημοσιονομική κρίση στην αγορά ακινήτων
πίσω στα τέλη του '80.
Και σήμερα οι 225 μεγαλύτερες εταιρίες της
έχουν αξία όσο το ένα τέταρτο της αξίας τους πριν 18 χρόνια.
Εάν δεν το τακτοποιήσουμε αυτό τώρα,
πως θα σας φαινόταν να βλέπατε το δείκτη Ντάου Τζόουνς στις 3500 μονάδες το 2026;
Γιατί αυτή θα είναι η συνέπεια εάν δεν αντιμετωπίσουμε αυτό το ζήτημα.
Και εάν δεν θέλετε να δείτε αυτό το άτομο να
γίνει ο διαχειριστής οικονομικών όχι της Φλόριδα, αλλά των Ηνωμένων Πολιτειών,
καλό θα ήταν να το αντιμετωπίσουμε αυτό τώρα.
Αυτός είναι ο βραχυπρόθεσμος στόχος. Το επείγον θέμα.
Αυτή είναι η οικονομική κρίση.
Τώρα, πίσω ακριβώς από την οικονομική κρίση υπάρχει ένα δεύτερο και μεγαλύτερο κύμα
που πρέπει να συζητήσουμε.
Αυτό το κύμα είναι πολύ μεγαλύτερο, πολύ πιο ισχυρό,
και αυτό φυσικά είναι το κύμα της τεχνολογίας.
Και το πραγματικά σημαντικό με αυτό το θέμα είναι,
ότι καθώς κάνουμε περικοπές, πρέπει επίσης να αναπτυχθούμε.
Μεταξύ άλλων, διότι οι νέες εταιρίες
είναι μόλις το 0,02% του Α.Ε.Π. των Η.Π.Α.
και έχουν περίπου το 17,8% της παραγωγής.
Ομάδες σαν και αυτές που βρίσκονται σε αυτή την αίθουσα δημιουργούν το μέλλον για την οικονομία των Η.Π.Α.
Και αυτό πρέπει να συνεχίσουμε να αναπτύσσουμε.
Δεν πρέπει να συνεχίσουμε να φτιάχνουμε γέφυρες στο πουθενά.
Οπότε, ας φέρουμε στη συζήτηση αυτή ένα ρομαντικό συγγραφέα.
Και εδώ είναι το σημείο όπου αυτές οι τρεις τάσεις συναντιούνται.
Σε αυτό το σημείο η ικανότητα να παρεμβαίνουμε μηχανικά στα μικρόβια,
η ικανότητα να κατασκευάζουμε ιστούς,
και η ικανότητα να κατασκευάζουμε ρομπότ
αρχίζουν να μας οδηγούν στην επανεκκίνηση.
Και επιτρέψτε μου να ανακεφαλαιώσω κάποια από τα πράγματα που έχετε δεί.
Ο Κρέγκ Βέντερ ήρθε πέρυσι
και σας έδειξε το πρώτο πραγματικά προγραμματιζόμενο κύτταρο που λειτουργεί σαν μία μηχανή
όπου μπορείτε να εισαγάγετε DNA και να εξελιχθεί σε ένα διαφορετικό είδος.
Παράλληλα, κάτι τύποι στο MIT
κατασκευάζουν ένα βασικό κατάλογο βιολογικών στοιχείων.
Φανταστείτε κάτι σαν πολυκατάστημα της βιολογίας.
Μπορείτε να πάτε και να αγοράσετε τις πρωτείνες σας, το DNA σας, οτιδήποτε.
Και να αρχίσετε να φτιάχνετε διάφορα πράγματα.
Το 2006 συγκεντρώθηκαν μαθητές λυκείου και φοιτητές κολλεγίων
και κατασκεύασαν αυτά τα μικρά παράξενα πλάσματα.
Απλά τυχαίνει να είναι ζωντανά αντί να είναι ηλεκτρονικά κυκλώματα.
Ιδού ένα από τα πρώτα πράγματα που κατασκεύασαν.
Έτσι λοιπόν, τα κύτταρα έχουν ένα κύκλο.
Στην αρχή δεν αναπτύσσονται.
Μετά αναπτύσσονται εκθετικά.
Και αργότερα σταματάνε να αναπτύσσονται.
Απόφοιτοι φοιτητές ήθελαν να βρούν ένα τρόπο για να μπορούν να διακρίνουν σε ποιο στάδιο βρίσκονταν.
Έτσι κατασκεύασαν αυτά τα κύτταρα
με τέτοιο τρόπο ώστε όταν αναπτύσσονται κατά την εκθετική φάση,
να μυρίζουν σαν γωλθερία (αρωματικός θάμνος).
Και όταν σταματάνε να αναπτύσσονται να μυρίζουν σαν μπανάνες.
Μπορούσες έτσι να πεις πολύ εύκολα εάν το πείραμά σου λειτουργούσε
ή όχι, και σε ποια φάση βρισκόταν.
Αυτό έγινε λίγο πιο περίπλοκο δύο χρόνια αργότερα.
21 χώρες συγκεντρώθηκαν. Δεκάδες ομάδες.
Άρχισαν να συναγωνίζονται.
Η ομάδα του πανεπιστημίου του Ράις κατασκεύασε την ουσία
που κάνει το κόκκινο κρασί να είναι ωφέλιμο για την υγεία
μέσα στη μπύρα.
Έτσι λοιπόν, παίρνετε τη ρεσβερατρόλη και τη βάζετε στην μπύρα.
Ένας από τους κριτές του διαγωνισμού είπε,
"Ουαου! Μπύρα που πολεμά τον καρκίνο! Υπάρχει Θεός."
(Γέλια)
Η ομάδα από την Ταϊβάν ήταν λίγο πιο φιλόδοξη.
Προσπάθησαν να κατασκευάσουν βακτήρια με τέτοιο τρόπο
ώστε να λειτουργούν λες και είναι τα νεφρά σας.
Πριν τέσσερα χρόνια, σας έδειξα αυτή την εικόνα.
Και όλοι αναφώνησαν "Ωωωω" και "Αααα",
επειδή ο Κλιφ Τάμπιν μπόρεσε να αναπτύξει ένα παραπάνω φτερό σε ένα κοτόπουλο.
Και αυτό ήταν πολύ εντυπωσιακό τότε.
Αλλά τώρα προχωράμε από τη βακτηριδιακή μηχανική στη μηχανική των ιστών,
επιτρέψτε μου να σας δείξω τι συνέβη με το πέρασμα του χρόνου.
Πριν δύο χρόνια, είδατε αυτό το πλάσμα.
Ένα ζώο από το Σοτσιμίλκο του Μεξικό που έχει σχεδόν εκλείψει
που λέγεται ακολότελ
και μπορεί να επαναδημιουργήσει τα άκρα του.
Μπορείτε να παγώσετε τη μισή του καρδιά. Και αυτή να ξαναφυτρώσει.
Μπορείτε να ψύξετε το μισό του εγκέφαλο. Και αυτός να ξαναφυτρώσει.
Είναι σχεδόν σαν ένα ζωντανό Κονγκρέσο.
(Γέλια)
Αλλά τώρα, δεν χρειάζεται να έχετε ολόκληρο το ζώο προκειμένου να επαναδημιουργήσετε κάτι,
επειδή μπορείτε να φτιάξετε κλωνοποιημένους γομφίους ποντικιών μέσα σε τρυβλία πέτρι.
Και φυσικά εάν μπορείτε να φτιάξετε γομφίους ποντικιών μέσα σε τρυβλία πέτρι,
μπορείτε να αναπτύξετε ανθρώπινους γομφίους μέσα σε τρυβλία πέτρι.
Αυτό δεν πρέπει να σας εκπλήσσει, σωστά;
Γεννιέστε χωρίς δόντια.
Δίνετε όλα σας τα δόντια στη νεράιδα των δοντιών.
Και ξαναφυτρώνουν νέα δόντια.
Αλλά μετά εάν χάσετε ένα από αυτά τα δόντια της δεύτερης σειράς, αυτό δεν ξαναφυτρώνει.
Εκτός και εάν είστε δικηγόρος.
(Γέλια)
Αλλά φυσικά, για τους περισσότερους από εμάς,
γνωρίζουμε πως να αναπτύσουμε δόντια και ως εκ τούτου μπορούμε να πάρουμε ενήλικα βλαστικά δόντια,
να τα βάλουμε πάνω σε ένα βιοδιασπώμενο καλούπι, να αναπτυχθεί ένα δόντι,
και απλά να το εμφυτεύσουμε.
Και αυτό μπορούμε να το κάνουμε με άλλα πράγματα.
Έτσι, μια Ισπανίδα που πέθαινε από φυματίωση βρήκε μια τραχεία από δότη,
αφαίρεσαν όλα τα κύτταρα από την τραχεία,
και ψέκασαν τα βλαστοκύτταρα της σε αυτό το χόνδρο.
Επαναδημιούργησαν τη δική της τραχεία
και 72 ώρες αργότερα την εμφύτευσαν.
Αυτή τη στιγμή παίζει και τρέχει με τα παιδιά της.
Αυτό συμβαίνει στο εργαστήριο του Τόνυ Ατάλα στο Γουέικ Φόρεστ
όπου επαναδημιουργεί αυτιά για τραυματισμένους στρατιώτες,
και κύστες (ουροδόχους κλπ).
Έτσι λοιπόν, υπάρχουν αυτή τη στιγμή εννέα γυναίκες στη Βοστόνη
με επαναδημιουγημένες κύστες,
που είναι πολύ προτιμότερο από το να περιφέρονται με ένα μάτσο πλαστικές σακούλες
για την υπόλοιπή τους ζωή.
Καταντάει λίγο βαρετό, σωστά;
Εννοώ ότι καταλαβαίνετε που οδηγεί αυτή η ιστορία.
Αλλά γίνεται πιο ενδιαφέρουσα.
Πέρυσι, αυτή η ομάδα μπόρεσε να αφαιρέσει όλα τα κύτταρα μιας καρδιάς
αφήνοντας μόνο το χόνδρο.
Μετά, ψέκασαν βλαστοκύτταρα από ένα ποντίκι πάνω σε αυτή τη καρδιά.
Τα βλαστοκύτταρα αυτά αυτο-οργανώθηκαν και αυτή η καρδιά άρχισε να χτυπά.
Η ζωή προκύπτει.
Αυτή είναι ίσως μία από τις ύψιστες δημοσιεύσεις.
Αυτό έγινε στην Ιαπωνία και στις Η.Π.Α., δημοσιεύτηκε ταυτόχρονα,
και επανεκκινήθηκαν δερματικά κύτταρα που μετατράπηκαν σε βλαστοκύτταρα, πέρυσι.
Αυτό σημαίνει ότι μπορείτε να πάρετε δέρμα από εδώ,
και να το μετατρέψετε σε ότι σχεδόν θέλετε μέσα στο σώμα σας.
Και αυτό είναι πλέον κάτι κοινό, προχωράει πολύ γρήγορα,
επεκτείνεται σε πάρα πολλά πράγματα.
Τρίτη τάση: ρομπότ.
Όσοι από εμάς βρίσκονται σε μια ορισμένη ηλικία μεγάλωσαν αναμένοντας ότι θα είχαν από τώρα
τη Ρόζι το ρομπότ από τους "Τζέτσονς" στο σπίτι τους.
Και το μόνο που έχουμε είναι μία Ρούμπα (ρομπότ-σκούπα).
(Γέλια)
Πιστεύαμε επίσης ότι θα είχαμε αυτό το ρομπότ για να μας προειδοποιεί για κινδύνους.
Ούτε αυτό συνέβη.
Και αυτά ήταν ρομπότ που κατασκευάστηκαν για έναν επίπεδο κόσμο, σωστά;
Έτσι η Ρόζι τριγυρνάει τρέχοντας πάνω σε πατίνια
και το άλλο πάνω σε ταινίες μεταφοράς.
Εάν ο κόσμος δεν είναι επίπεδος, αυτά δε λειτουργούν,
γι' αυτό και τα ρομπότ που σχεδιάζουμε σήμερα είναι λίγο διαφορετικά.
Αυτό είναι το "ΜπιγκΝτογκ" της Μπόστον Νταινάμικς.
Και είναι ότι καλύτερο υπάρχει σήμερα για μια δοκιμή Τούρινγκ φυσικών ικανοτήτων.
Επιτρέψτε μου να σας θυμίσω, ότι στη δοκιμή Τούρινγκ υπάρχει ένας τοίχος,
μιλάτε με κάποιον στην άλλη πλευρά του τοίχου,
και όταν δεν μπορείτε να διακρίνετε αν ο συνομιλητής σας είναι άνθρωπος ή ζώο (ή Η/Υ)
τότε οι υπολογιστές έχουν φτάσει στο επίπεδο της ανθρώπινης νοημοσύνης.
Αυτό δεν είναι δοκιμή Τούρινγκ νοημοσύνης,
αλλά είναι ότι πλησιέστερο σε μια δοκιμή Τούρινγκ φυσικών ικανοτήτων.
Και αυτό το πράγμα κινείται πολύ γρήγορα,
και παρεμπιπτόντως, μπορεί να μεταφέρει 160 κιλά βάρος.
Αυτά δεν είναι τα μόνα ενδιαφέροντα ρομπότ.
Υπάρχουν και μύγες, στο μέγεθος των μυγών,
που κατασκευάζονται από τον Ρόμπερτ Γούντ στο Χάρβαρντ.
Υπάρχουν τα Στίκιμποτς που κατασκευάζονται στο Στάνφορντ.
Και καθώς συνδυάζονται αυτά τα πράγματα,
όταν συνδυάζονται μαζί τα κύτταρα, οι βιολογικοί ιστοί και η μηχανική,
αρχίζουν να εγείρονται κάποιες πραγματικά περίεργες ερωτήσεις.
Στους τελευταίους Ολυμπιακούς αγώνες, αυτός ο κύριος,
ο οποίος είχε αρκετά παγκόσμια ρεκόρ στους Ολυμπιακούς αγώνες για άτομα με ειδικές ανάγκες,
προσπάθησε να τρέξει στους κανονικούς Ολυμπιακούς αγώνες.
Το μόνο πρόβλημα με τον Όσκαρ Πιστόριους
είναι το ότι γεννήθηκε χωρίς κόκκαλα στο κατώτερο τμήμα των ποδιών του.
Έχασε την πρόκριση για ένα δευτερόλεπτο.
Έκανε μήνυση προκειμένου να τρέξει,
και κέρδισε τη δίκη,
αλλά δεν κατάφερε να προκριθεί.
Στους επόμενους Ολυμπιακούς, μπορείτε να στοιχηματίσετε ότι ο Όσκαρ ή ένας από τους διαδόχους του Όσκαρ,
θα καταφέρει να προκριθεί.
Και μετά από δύο ή τρεις Ολυμπιάδες, θα γίνουν ανίκητοι.
Και καθώς συνδυάζονται αυτές οι τάσεις, αναλογιστείτε τι σημαίνει αυτό
μπορούν άνθρωποι που είναι κωφοί, να αρχίσουν πλέον να ακούν --
εννοώ, θυμηθείτε την εξέλιξη των ακουστικών βαρηκοΐας, σωστά;
Οι παππούδες σας είχαν εκείνους τους τεράστιους κώνους,
και αργότερα οι γονείς σας είχαν εκείνα τα περίεργα κουτιά
που βούιζαν περίεργα κατά τη διάρκεια του δείπνου,
και τώρα έχουμε αυτές τις μικρές συσκευές που δεν βλέπει κανείς.
Τώρα έχουμε κοχλιακά εμφυτεύματα
που τοποθετούνται μέσα στο κεφάλι και επιτρέπουν στους κωφούς να αρχίσουν να ακούν.
Σήμερα, δεν μπορούν να ακούν τόσα καλά όσο εσείς και εγώ.
Αλλά σε 10 ή 15 γενιές της τεχνολογίας θα μπορούν,
και μιλάμε για τεχνολογικές γενιές, όχι ανθρώπινες γενιές.
Και σε δύο ή τρία χρόνια αφότου θα ακούν τόσο καλά όσο εσείς και εγώ,
θα μπορούν ίσως να ακούν το πως τραγουδούν οι νυχτερίδες ή πως μιλούν οι φάλαινες
ή πως μιλούν οι σκύλοι, καθώς και άλλους τύπους τονικών κλιμάκων.
Θα είναι ικανοί να εστιάσουν την ακοή τους,
θα είναι ικανοί να αυξήσουν την ευαισθησία, να μειώσουν την ευαισθησία,
να κάνουν μια σειρά πραγμάτων που εμείς δεν μπορούμε.
Και το ίδιο πρόκειται να συμβεί με την όραση.
Αυτή είναι μια ομάδα από τη Γερμανία που άρχισε να κατασκευάζει μάτια
έτσι ώστε οι τυφλοί να μπορούν να διακρίνουν το φως από το σκοτάδι.
Πολύ πρωτόγονο.
Και αργότερα θα μπορούν να βλέπουν σχήματα.
Και μετά θα μπορούν να διακρίνουν χρώματα και αργότερα θα μπορούν να βλέπουν με καλή ανάλυση,
και μία μέρα, θα μπορούν να βλέπουν τόσο καλά όσο εσείς και εγώ.
Και ένα-δύο χρόνια μετά από αυτό, θα μπορούν να βλέπουν στο υπεριώδες φάσμα,
θα μπορούν να βλέπουν στο υπέρυθρο φάσμα, θα μπορούν να εστιάσουν τα μάτια τους,
θα μπορούν να δούν μικροσκοπικά πράγματα.
Θα κάνουν πράγματα που εσείς και εγώ δε μπορούμε να κάνουμε.
Όλα αυτά συνδυάζονται μεταξύ τους,
και είναι ιδιαίτερα σημαντικό το να καταλάβουμε,
καθώς ανησυχούμε για τις φλόγες του παρόντος,
να έχουμε το βλέμμα στο μέλλον.
Και, φυσικά, το μέλλον κοιτά 200 χρόνια πίσω,
διότι την επόμενη εβδομάδα συμπληρώνονται 200 χρόνια από τη γέννηση του Δαρβίνου.
Και συμπληρώνονται 150 χρόνια από την δημοσίευση του "Η Καταγωγή των Ειδών".
Και ο Δαρβίνος φυσικά, υποστήριζε ότι η εξέλιξη είναι μια φυσική διαδικασία.
Είναι μία φυσική διαδικασία που αφορά οτιδήποτε είναι ζωντανό, συμπεριλαμβανομένων και των ανθρωπιδών.
Υπάρχουν 22 είδη ανθρωπιδών
που εμφανίστηκαν, που εξελίχθηκαν, που περιπλανήθηκαν σε διαφορετικά μέρη,
και εξαφανίστηκαν.
Είναι συνηθισμένο για τα είδη των ανθρωπιδών να εξελίσσονται.
Και γι' αυτό το λόγο, καθώς κοιτάμε το απολιθωμένο αρχείο των ανθρωπιδών,
τον erectus και τον heildelbergensis και τον floresiensis, και τους neanderthals
και του Homo sapiens, η ύπαρξή τους επικαλύπτεται.
Είναι κοινή η διαπίστωση ότι έχουμε χρονική επικάλυψη ύπαρξης των ειδών των ανθρωπιδών,
και όχι μία γραμμική εξέλιξη.
Και καθώς αναλογίζεστε τις επιπτώσεις αυτού του γεγονότος,
ιδού μια σύντομη ιστορία του σύμπαντος.
Το σύμπαν δημιουργήθηκε πριν από 13,7 δισεκατομμύρια χρόνια,
και μετά δημιουργήθηκαν όλα τα αστέρια και όλοι οι πλανήτες,
και όλοι οι γαλαξίες και όλοι οι Milky Way (όνομα του γαλαξία μας).
Και μετά δημιουργήθηκε η Γη πριν από περίπου 4,5 δισεκατομμύρια χρόνια
και αργότερα προέκυψε η ζωή πριν από περίπου τέσσερα δισεκατομμύρια χρόνια,
και μετά έχουμε τους ανθρωπίδες πριν από 0,006 δισεκατομμύρια χρόνια περίπου,
και αργότερα εμφανίζεται η δική μας έκδοση των ανθρωπιδών πριν από περίπου 0,0015 εκατομμύρια χρόνια.
Τα-ντά!
Ίσως, ο λόγος της δημιουργίας του σύμπαντος,
και όλων των γαλαξιών και όλων των πλανητών και όλης της ενέργειας
και όλης της σκοτεινής ενέργειας και όλων των υπόλοιπων
είναι το να δημιουργηθούν όλα όσα υπάρχουν στην αίθουσα αυτή.
Ίσως και όχι.
Αυτό θα ήταν μια ήπια αλαζονική άποψη.
(Γέλια)
Έτσι λοιπόν, εάν δεν είναι αυτός ο σκοπός του σύμπαντος, τότε τι γίνεται στη συνέχεια;
(Γέλια)
Έχω την εντύπωση πως αυτό που πρόκειται να δούμε είναι ένα διαφορετικό είδος ανθρωπιδών.
Νομίζω ότι πρόκειται να προχωρήσουμε από τον Homo sapiens στον Homo evolutis.
Και νομίζω ότι δεν πρόκειται να συμβεί αυτό σε 1000 χρόνια.
Νομίζω ότι οι περισσότεροι από εμάς θα το δούμε,
και τα εγγόνια μας θα αρχίσουν να το ζούν.
Και ο Homo evolutis συνδυάζει αυτές τις τρεις τάσεις μαζί
σε ένα είδος ανθρώπου που αποκτά άμεσο και σκόπιμο έλεγχο
πάνω στην εξέλιξη του είδους του και των άλλων ειδών.
Και αυτό φυσικά πρόκειται να είναι η ύστατη επανεκκίνηση.
Σας ευχαριστώ πολύ.
(Χειροκρότημα)